தூலியம் அசிட்டைலசிட்டோனேட்டு

தூலியம் அசிட்டைலசிட்டோனேட்டு (Thulium acetylacetonate) என்பது Tm(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இவ்வாய்ப்பாட்டை சுருக்கமாக Tm(acac)3 என்றும் எழுதலாம். தூலியம் ஐதராக்சைடு மற்றும் எத்தனாலில் கரைக்கப்பட்ட அசிட்டைலசிட்டோன் கரைசல் ஆகியவற்றின் வினை மூலம் தூலியம் அசிட்டைலசிட்டோனேட்டைத் தயாரிக்கலாம். இதன் ஒற்றைநீரேற்று வெற்றிடத்தில் ஆவியாகாது. இதன் இருநீரேற்றின் அசிட்டோநைட்ரைல் கரைசலும் 5-[(4-புளோரோபென்சிலிடின்)அமினோ]-8-ஐதராக்சிகுயினோலின் (எச்எல்) இன் இருகுளோரோமெத்தேன்  கரைசலும் சேர்க்கப்பட்டு சூடாக்குவதன் மூலம் வினைநிகழ்ந்து [Tm4(acac)6(L)6(μ3-OH)2] என்ற அணைவுச் சேர்மம் உருவாகிறது.

மேற்கோள்கள்

மேலும் வாசிக்க 

தூலியம் சேர்மங்கள்
அசிட்டைலசிட்டோனேட்டு அணைவுகள்